Kampala
Dr. Watuwa ng'ali mu birowoozo
Bya Joseph Mutebi
OBUZIBU bwa Dr. William Watuwa bw’alina n’abakazi bukyalanda. Omuwala omulala Belinda Virbergen omuyizi mu yunivasite e Nkumba, amukozesezza yintaviiyu okulaba oba asobola okudda mu bigere bya Najjuma kyokka tewedde ne baawukana bubi ng’atiisa kuloopa Dr. Watuwa ku poliisi ne ssente ze n’azikuula.
Watuwa agamba nti, “Nasanga Belinda ku bbaala ya Deposh e Kabalagala n’ampa essimu ye n’antwala n’ewaabwe e Nsambya. Enkeera namunona ewaabwe ne mmutwala ewange e Makindye n’afumba emmere n’okukola emirimu emirala ne nsiima.
Ekiro twatabaala mu bifo eby’enjawulo mu Kampala nga tulya obulamu era ne mmuwa engoye empya okuva ku kawale ak’omunda okutuuka ku ngatto. Kyokka bwe twali ku Grand Imperial mukyala wange Najjuma gye yali akolera, waliwo omukazi eyamukuba akaama n’ava mu mbeera n’angamba tuveewo mangu.
Tuba tuddayo, yayogera n’omuntu ku ssimu n’amugamba nti, maama waabwe mulwadde era ali ku kitanda e Nsambya ate nga tebalina ssente. Namuwa akakadde kamu asasule n’endala 800,000/- yeekuumise ssaako n’ebintu by’eddwaaliro ebirala.
Nga tutuuse e Nsambya mba nnyingira mu ddwaaliro n’agamba nti lwaki oyagala okulaba maama nga sinnakwetegereza ne mbivaako. Okuva ku olwo, namala ennaku ssatu nga mmukubira essimu naye nga takwata.
Obubaka obw'enjawulo Belinda ne Watuwa bwe bazze bawaanyisiganya.
Wabula lwe yakwata yang’amba nti maama we yategeera nti, alina omusajja alina omukazi era okumalawo ebyo byonna yansaba 400,000/- bategeke omukolo mu kyalo okugumya bazadde be nti, tagenda kufuna buzibu.
Namusindikira 140,000/- ku ssimu naye nagenda okulaba nga takyakwata masimu gange ne mmwesonyiwa n’atandika okumpeereza obubaka obunvuma. Nange ne mmuddamu era omukwano gwaffe ne gukoma awo.”
Muganda wa Belinda ayitibwa Olivia yagambye nti, muganda waabwe kati ali South Afrika kyokka ekyamuddusizza ku Dr. Watuwa y’enkola ye ey’okupapira eby’okwegatta mu ssaawa busaawa.
Dr. Ssali amuwabudde:
Dr. David Ssali owa Dama Herbal Centre yawadde Dr. Watuwa amagezi alye ku ccukamba kubanga alina amaanyi era buli lwakuba amasasi kigenda kumukosa nga kimumalamu obusomyo.
swh_Latn lug_Latn tso_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn bam_Latn lug_Latn